CELEX: 62011CN0046
Language: hu
Date: 2011-02-01 00:00:00
Title: C-46/11. sz. ügy: 2011. február 1-jén benyújtott kereset — Európai Bizottság kontra Lengyel Köztársaság

2.4.2011   
            
            
               HU
            
            
               Az Európai Unió Hivatalos Lapja
            
            
               C 103/16
            
         2011. február 1-jén benyújtott kereset — Európai Bizottság kontra Lengyel Köztársaság
   (C-46/11. sz. ügy)
   2011/C 103/29
   Az eljárás nyelve: lengyel
   
      Felek
   
   
      Felperes: Európai Bizottság (képviselők: S. Petrova és K. Herrmann meghatalmazottak)
   
      Alperes: Lengyel Köztársaság
   
      Kereseti kérelmek
   
   
               —
            
            
               A Bíróság állapítsa meg, hogy a Lengyel Köztársaság, mivel nem megfelelő módon ültette át a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv (1) 16. cikkének (1) bekezdése szerinti eltérések meghatározásának feltételeit, nem teljesítette az e rendelkezésből eredő kötelezettségeit;
            
         
               —
            
            
               a Bíróság a Lengyel Köztársaságot kötelezze a költségek viselésére.
            
         
      Jogalapok és fontosabb érvek
   
   A Bizottság azt állítja, hogy a Lengyel Köztársaság elmulasztotta a madár- és állatfajok védelméhez kapcsolódó tilalmaktól való eltérésre irányadó, a 92/43/EGK tanácsi irányelv 16. cikkének (1) bekezdésében foglalt feltételeknek a lengyel jogba történő megfelelő átültetését.
   Először is, a környezetvédelmi miniszternek a védett vadon élő növény- és állatfajokról szóló két rendelete 7. cikkének (1) bekezdése, illetve 8. cikke általános eltérést tesz lehetővé a fajok védelmét szolgáló (így például az állatok szándékos megölésére, befogására stb. vonatkozó) tilalmak alól mezőgazdasági vagy erdészeti üzemek vagy halastavak racionális működéséhez kapcsolódó tevékenységekkel összefüggésben. A 92/43/EGK irányelv 16. cikkének (1) bekezdése ugyanakkor egyáltalán nem rendelkezik ilyen eltérés lehetőségéről.
   Másodsorban a természetvédelemről szóló törvény 52. cikke (2) bekezdésének 5. pontjában az állatfajok védelméhez kapcsolódó kötelezettségektől való, különösen „a mezőgazdasági vagy erdészeti üzemeket vagy halastavakat érintő súlyos károk megelőzése” érdekében történő eltérésről való rendelkezés lehetőségének hatálya kiterjedtebb, mint a 92/43/EGK irányelv 16. cikke (1) bekezdésének b) pontjában foglalt eltérés.
   Harmadsorban a természetvédelemről szóló törvény 56. cikke (4) bekezdésének 2. pontjában a fajok védelméhez kapcsolódó kötelezettségektől való, különösen „a mezőgazdasági vagy erdészeti üzemeket vagy halastavakat érintő súlyos károk megelőzése” érdekében történő eltérés lehetősége kiterjedtebb, mint az élőhely-irányelv 16. cikke (1) bekezdésének b) pontjában foglalt eltérés.
   Negyedsorban a védett vadon élő állatfajokról szóló 2004. szeptember 28-i rendelet lehetővé teszi a szaporodási helyként megjelölt halastavak környékén élő közönséges vidra (Lutra Lutra) megölését, befogását stb., azon tény ellenére, hogy a közönséges vidra olyan állatfaj, amely a 92/43/EGK irányelv IV. mellékletének értelmében szigorú védelmet élvez.
   
      (1)  HL L 1992. L 206., 7. o.; magyar nyelvű különkiadás 15. fejezet, 2. kötet, 102. o.